Nafarroako Parlamentuko Mahaiak, 2018ko azaroaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako gaurkotasunezko galdera, helduen txerto-egutegian txerto polisakaridoaren ordez pneumoniaren aurkako txerto konjugatua sar dadin SEMG, SEMERGEN eta ANPE elkarteen ordezkariek egindako eskariari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko azaroaren 19an

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioaren eledun Koldo Martínez Urionabarrenetxeak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak ahoz erantzun dezan:

Pneumoniaren aurkako Nazioarteko Egunaren karietara, SEMG, SEMERGEN eta ANPE elkarteen ordezkariek azpimarratu zuten zer garrantzitsua den patologia horri buruzko sentsiberatasun soziala areagotzea, eta bidenabar Nafarroako agintariei eskatu zieten helduen txerto-egutegian txerto polisakaridoaren ordez pneumoniaren aurkako txerto konjugatua sar dezaten.

Eskaera horiek ikusita, honako hau galdetzen diogu Nafarroako Gobernuari:

Zer eginen du arazo horri aurre egiteko?

Iruñean, 2018ko azaroaren 12an

Foru parlamentaria: Koldo Martínez Uriona-barrenetxea